లాహోర్: ముంబై దాడుల కీలక సూత్రధారి, జమాత్ ఉద్ దవా చీఫ్ హఫీజ్ సయీద్ విషయంలో పాకిస్తాన్ స్వరం మారుతున్నట్టే కనిపిస్తోంది. ఇప్పటికే సయీద్ను పాక్ ప్రభుత్వం గృహ నిర్బంధంలోకి తీసుకోగా, తదుపరి చర్యగా ఎఫ్ఐఆర్ నమోదుకు కూడా సిద్ధపడుతున్న సంకేతాలు  వెలువడుతున్నాయి. సయీద్పై ఎఫ్ఐఆర్ నమోదు చేయబోతున్నట్టు పాక్ సీనియర్ మంత్రి ఖుర్రం దస్త్గిర్ తెలిపారు. అయితే ఏ కేసు కింద ఆయనపై ఎఫ్ఐఆర్ నమోదు చేస్తారనే విషయాన్ని ఆయన సూటిగా చెప్పలేదు. ఏ కేసు అనేది తర్వాత స్పష్టం చేస్తామన్నారు. కాగా, రాబోయే రోజుల్లో జమాత్ ఉద్ దవా (జేయూడీ), ఫలహా-ఇ-ఇన్సాన్యత్ (ఎఫ్ఐఎఫ్)కు చెందిన మరింత మంది కార్యకర్తలను యాంటీ టెర్రరిజం యాక్ట్ కింద అరెస్టు చేస్తామని పంజాబ్ ప్రావిన్స్ న్యాయశాఖ మంత్రి రాణా సనావుల్లా తెలిపారు. దేశ ప్రయోజనాల విషయంలో తాము రాజీపడేది లేదని, జేయూడీ అనుసరిస్తున్న కశ్మీర్ విధానం, నవాజ్ షరీప్ ప్రభుత్వ విధానం వేర్వేరని ఆయన స్పష్టం చేశారు. మరోవైపు, సయీద్ గృహనిర్బంధంపై వివిధ పార్టీల నుంచి భిన్నాభిప్రాయాలు వ్యక్తమవుతున్నాయి. భారత్ ఒత్తిడికి పాక్ ప్రభుత్వం లొంగిపోయిందనడానికి సయీద్పై తీసుకుంటున్న చర్యలే నిదర్శనమని పంజాబ్ అసెంబ్లీ ప్రతిపక్ష నేత రషీద్ ఆరోపించారు. కశ్మీరీల హక్కులపై గళం ఎత్తుతున్నందున ఆయనపై చర్యలకు దిగుతున్నారని, అయితే సయూద్ దేశభక్తిని ఎవరూ శంకించలేరని అన్నారు. ఇండియాను శాంతపరచేందుకే సయీద్ను గృహనిర్బంధంలో ఉంచారని డిఫెన్స్ కౌన్నిల్ పాకిస్తాన్ (డీపీసీ) చైర్పర్సన్ సమియుల్ హఖ్ ఆరోపించారు. తక్షణం సయీద్ను విడుదల చేయకుంటే డీపీసీ నిరసన ఉద్యమం చేపడుతుందని హెచ్చరించారు. ఈనెల 5న దేశవ్యాప్త ర్యాలీకి కూడా ఆయన పిలుపునిచ్చారు.
lahor: mumbai daadula keelaka suutradhaari, jamat udh dawa cheef hafise sayeed vishayamlo pakistan swaram marutunnatte kanipistondi. ippatike sayeednu pak prabhutvam gruha nirbandhamloki teesukogaa, tadupari charyaga efir namoduku kuudaa siddhapadutunna sanketaalu  veluvadutunnaayi. sayeedpai efir namodu cheyabotunnattu pak seanier mantri khurram dastgir telipaaru. ayithe e kesu kinda aayanapai efir namodu chestarane vishayaanni aayana suutigaa cheppaledu. e kesu anedi tarvaata spashtam chestaamannaaru. kaga, raboye rojullo jamat udh dawa (jeudy), falaha-i-insanyat (fiff)ku chendina marinta mandi kaaryakartalanu anty terrarism act kinda arestu chestamani panjab pravins nyaayasaakha mantri raanaa sanavullah telipaaru. desha prayojanaala vishayamlo taamu rajipadedi ledani, jeudy anusaristunna kashmir vidhaanam, nawaj sharip prabhutva vidhaanam ververani aayana spashtam chesaru. marovaipu, sayeed gruhanirbandhampai vividha paarteela nunchi bhinnabhiprayalu vyaktamavutunnaayi. bharat ottidiki pak prabhutvam longipoyindanadaaniki sayeedpai teesukuntunna charyale nidarsanamani panjab assembley pratipaksha netha rasheed aaropinchaaru. kashmeereela hakkulapai galam ettutunnanduna aayanapai charyalaku digutunnarani, ayithe sayud deshabhaktini evaruu sankinchalerani annaru. indianu saantaparachenduke sayeednu gruhanirbandhamlo unchaarani defens counnil pakistan (dpc) chairparson samiel hakh aaropinchaaru. takshanam sayeednu vidudala cheyakunte dpc nirasana udyamam chepadutundani heccharinchaaru. eenela 5na deshavyaapta ryaaleeki kuudaa aayana pilupunicchaaru.